tartuNLP/wikipedia-smugri-20251201 huggingface dataset:
William Steinkraus

William Clark ”Bill” Steinkraus (12. lokakuuta 1925 Cleveland, Ohio – 29. marraskuuta 2017) oli yhdysvaltalainen esteratsastaja ja olympiavoittaja.
Steinkraus kilpaili esteratsastajana neljissä kesäolympialaisissa: Helsingissä 1952, Tukholmassa 1956, Roomassa 1960, Méxicossa 1968 ja Münchenissä 1972. Hän voitti Méxicossa yksilökilpailun kultaa, joka oli ensimmäinen yhdysvaltalaisratastajan olympiavoitto yksilökilpailussa. Joukkuekilpailussa Steinkraus saavutti hopeaa Roomassa ja Münchenissä sekä pronssia Helsingissä. Tukholmassa Yhdysvallat oli joukkuekilpailun viides. Steinkraus kuoli 92-vuotiaana 29. marraskuuta 2017.
Chevrolet Corvette C8

Chevrolet Corvette C8 on Chevrolet Corvetten kahdeksannen sukupolven malli, jota on valmistettu vuodesta 2019 lähtien. Edeltäjistään poiketen se on keskimoottorinen. Korimallit ovat coupé, jossa on irrotettava targakatto, sekä kovakattoinen avomalli.
Keskelle sijoitettu moottori on vapaasti hengittävä 6,2-litrainen V8 teholtaan 495 hevosvoimaa. Voimansiirtona on kahdeksanportainen kaksoiskytkinvaihteisto.
John L. Bell

John Lamberton Bell (s. 1949 Kilmarnock, Ayshire, Skotlanti) on Skotlannin kirkon pappi ja virsirunoilija. Hän on ekumeenisen Iona Community liikkeen jäsen ja työskentelee luennoitsijana ennen kaikkea Yhdistyneessä kuningaskunnassa ja Yhdysvalloissa.
Elämänvaiheet ja työ.
Bellin tarkoitus oli valmistua musiikinopettajaksi, mutta hän tunsi kutsumuksen valmistua papiksi. Hän teki vapaaehtoistyötä Lontoossa vähäosaisten parissa ja oli kahden vuoden ajan avustavana pastorina Amsterdamissa, Englannin reformoidun kirkon palveluksessa. Valmistuttuaan hän työskenteli viisi vuotta Skotlannin kirkon palveluksessa nuorisopastorina sekä sen jälkeen Iona- yhteisössä, jossa hän kollegansa Graham Maulen kanssa alkoi kehittää nuorten jumalanpalveluselämää. Hän suuntautui uusien laulujen säveltämiseen jotka käsittelivät aiheita, jotka puuttuivat Skotlannin kirkon laulukokoelmista.
Hän esitteli laulujaan kansainvälisissä konferensseissa ja kokosi uusia lauluja eri puolilta maailmaa. Hän toimitti Skotlannin kirkon laulukirjan Church Hymnaryn uuden laitoksen 2005. Siinä on noin 60 hänen kirjoittamaansa tekstiä ja yli 100 sävelmää. Hän on Iona-liikkeen tunnetuimpia laulujen kirjoittajia. Hän johtaa Ionan toiminnassa jumalanpalveluselämän uudistamista eri puolilla maailmaa ja eri kirkoissa ja hän on paljon käytetty luennoitsijana ja opettajana. Samalla hän on Ionan yhteisön kustantamon musiikkitoimittaja (Wild Goose Resource Group). Hän on mm. Glasgowin yliopiston kunniatohtori ja kysytty luennoitsija ja kouluttaja eri puolilla maailmaa. Vuonna 2018 hän sai Englannin anglikaanisen kirkon merkittävän Thomas Cranmer Award- huomionosoituksen. 
Bell on monien vuosien aikana toimittanut BBC:n radio-ohjelmaa "Thought for the Day", mikä on tuonut hänet tunnetuksi laajalti. Hän on myös antanut Iona-liikkeelle tunnistettavat kasvot ja toimii sen ajatusten edustajana. 
Joitakin Bellin lauluja on käännetty myös suomeksiː 
Suomen evankelis-luterilaisen kirkon virsikirjassa 
Uusia virsiä 2009-kirjassa
Marceline Desbordes-Valmore

Marceline Desbordes-Valmore (1785 Douai, Ranskan kuningaskunta – 1859 Pariisi, Ranskan toinen keisarikunta) oli ranskalainen näyttelijä, runoilija ja prosaisti. Hän kirjoitti surumielisiä ja samalla siroja runoja. Lisäksi hän kirjoitti tunteikkaita novelleja ja kasvatusopillisia kirjoitelmia.
Desbordes-Valmore oli tunnettu varsinkin elegioistaan. Hänen köyhyyden täyttämä elämänsä oli monivaiheinen ja onneton. Romanttinen rakkaussuhde päättyi siihen, että hänet hylättiin, ja sen jälkeen hän avioitui vuonna 1817 Valmore-nimisen näyttelijän kanssa. 
Seuraavana vuonna ilmestyi hänen ensimmäinen runokokoelmansa "Élégies et romances", jota seurasivat runokokoelmat "Élégies et poésies nouvelles" (1824), "Les pleurs" (1833), "Pauvres fleurs!" (1839), "Bouquets et prières" (1843) ja useita tunteikkaita romaaneja. Hänen kuolemansa jälkeen ilmestyivät "Poésies inédites" (1860) ja "Poésies de l’enfance" (1868). Kootut runot ilmestyivät kolmiosaisena nimellä "Œuvres poétiques" (1886−1887), ja kirjeenvaihdon "Correspondance" julkaisi 1896 Benjamin Rivière. Runoilijana häneen vaikutti alkuun Jean-Pierre Claris de Florian, sen jälkeen Alphonse de Lamartine. Tunteikkaat runot, joita aikalaiset arvostivat ja joista monia on sävelletty, ovat aitoja, luonnollisia ja hienovireisiä.
Édouard Houssinin veistämä Desbordes-Valmoren muistopatsas paljastettiin vuonna 1896 Douaissa.
The Night Comes for Us

The Night Comes for Us on indonesialainen toimintatrillerielokuva, jonka on ohjannut ja käsikirjoittanut Timo Tjahjanto. Sen pääosia esittää Joe Taslim, Iko Uwais, Julie Estelle, Sunny Pang ja Zack Lee.
Hauhia (täsmennyssivu)

Hauhia voi tarkoittaa seuraavia:
Rahbar

Rahbar tai Rahbari voi tarkoittaa ainakin seuraavia henkilöitä:
All India Majlis-e-Ittehadul Muslimeen

All India Majlis-e-Ittehadul Muslimeen (lyh. AIMIM) on intialainen poliittinen puolue. Se perustettiin 12. marraskuuta 1927 Hyderabadissa järjestetyssä kokouksessa, jossa sille annettiin nimeksi Ittehad Bainal Muslimeen. Puolueen tarkoituksena oli edistää muslimien sosioekonomista ja koulutuksellista asemaa. Kun Hyderabadin valtion liitettiin Intiaan vuonna 1948 puolue lakkasi väliaikaisesti olemasta. Puolueesta tuli vuonna 1960 Hyderabadin kaupunginvaltuuston pääoppositiopuolue. Kaupungin ulkopuolella puolueen merkitys on ollut vähäisempi ja se on saanut vain muutamia paikkoja osavaltioiden lainsäädäntöelimiin ja Lok Sabhaan. 
Lok Sabhaan puolue pääsi ensimmäistä kertaa vuonna 1984, jolloin sen silloinen puheenjohtaja Sultan Salahuddin Owaisi tuli valituksi Hyderabadin vaalipiiristä. Puolue on siitä lähtien onnistunut pitämään kyseisen vaalipiirin hallussaan. Salahuddin Owaisin kuoltua vuonna 2004 puolueen seuraavaksi ja nykyiseksi puheenjohtajaksi valittiin Asaduddin Owaisi. Vuoden 2019 parlamenttivaaleissa Asaduddin valittiin neljännelle kaudelleen edustamaan Hyderabadia. Hänen johdollaan puolueen suosio on lisääntynyt Intian muslimien keskuudessa ja se on onnistunut laajentumaan ydinalueensa Hyderabadin ulkopuolelle. Biharin osavaltiovaaleissa 2019 puolue voitti yhden paikan Kishanganjin vaalipiirissä. Puolueen kasvavan suosion syyksi on myös esitetty muslimien pettymystä, heidän aikaisemmin suosimiinsa, sekulaareihin ja alueellisiin puolueisiin. Osana yritystään saada yhteys nuoriin AIMIM tuli ensimmäiseksi puolueeksi, joka avasi virallisen TikTok-kanavan.
Nancy Lieberman

Nancy Lizabeth Lieberman (s. 1. heinäkuuta 1958 Brooklyn, New York) on yhdysvaltalainen kilpauransa päättänyt koripalloilija, olympiamitalisti ja maailmanmestari, joka on pelaajauransa jälkeen työskennellyt koripallovalmentajana.
Urheilu-ura.
Pelintekijänä pelannut Lieberman pelasi yliopistokoripalloa Old Dominionissa. Vuonna 1997 hän pelasi WNBA:ta Phoenix Mercuryssa ja vuonna 2008 yhden ottelun, 49-vuotiaana, Detroit Shockissa.
Yhdysvaltain naisten maajoukkueessa Lieberman saavutti muun muassa olympiahopeaa Montréalissa 1976 ja maailmanmestaruuden Etelä-Koreassa 1979. Hän kuului maajoukkueen kokoonpanoon myös vuoden 1975 MM-kilpailuissa.
Lieberman valmensi vuosina 1998–2000 WNBA-joukkue Detroit Shockia ja vuosina 2009–2011 NBA:n kehityssarjajoukkue Texas Legendsiä. Vuosina 2015–2018 hän toimi NBA-joukkue Sacramento Kingsin apuvalmentajana. Vuonna 1996 Lieberman nimettiin Basketball Hall of Fameen.
Naomi Seibt

Naomi Seibt (s. 18. elokuuta 2000 Münster, Saksa) on saksalainen aktivisti, joka tunnetaan ”anti-Gretana” eli Greta Thunbergin vastustajana ja ilmastonmuutoksen kieltäjänä. Hänen toimintaansa rahoittaa pitkälti konservatiivinen ajatushautomo Heartland Institute, joka on myös keksinyt hänelle ”anti-Greta”-identiteetin. Lisäksi hän on AfD-puolueen nuorisojärjestön aktiivi.
The Canadian Encyclopedia

The Canadian Encyclopedia (”Kanadalainen tietosanakirja”, lyh. TCE, ) on Historica Canada -järjestön julkaisema tietosanakirja, joka käsittelee pääsääntöisesti Kanadaan liittyviä asioita ja henkilöitä englanniksi ja ranskaksi. Yhteensä kaksikielisiä artikkeleita on 19 000.
Historia.
Yksi tietosanakirjan tärkeimmistä taustavaikuttajista on Mel Hurtig, joka avasi oman kirjakauppansa Edmontonissa vuonna 1956. Myöhemmin hän kyllästyi siihen, että mantereen historiaa kerrottiin yhdysvaltalaisesta näkökulmasta, minkä vuoksi hän alkoi haaveilla kanadalaisesta tietosanakirjasta, jonne kansalaisten olisi helppo päästä. Hurtig lähestyi Albertan silloista pääministeriä Peter Lougheed, joka päätti avustaa projektia neljällä miljoonalla dollarilla, joka olisi lahja Albertalta Kanadalle..
TCE:n ensimmäinen painos ilmestyi vuonna 1985. 
Vuonna 1990 tietosanakirjasta ilmestyi lapsille suunnattu "The Junior Encyclopedia of Canada". Sitä käytetään myös kouluissa oppikirjana..
Verkkoversio ilmestyi kokonaisuudessaan Historica Canadan julkaisemana ensimmäistä kertaa vuonna 1999.
Tekijät.
Kirjoittajia TCE:lla on yli 5000. Tekijöiksi rekrytoidaan eri alojen asiantuntijoita.. Nykyinen päätoimittaja on Bronwyn Graves.
Albertan parlamentti

Albertan parlamentti (, ) on provinssitason parlamentti Albertassa. Se koostuu 87 edustajasta, jotka valitaan neljän vuoden välein.
Lainsäädäntötyötä tehdään 8 komiteassa, joista viisi on pysyviä ("standing") ja kolme ovat luonteeltaan lainsäädäntöpoliittisia ("Legislative Policy").
Parlamentin toimintaa voi seurata Alberta Assembly TV -kanavalta.
Viimeisimmät vaalit.
Viimeisimmät vaalit pidettiin 2019, jonka jälkeen suurimmaksi puolueeksi nousi yhdistynyt konservatiivipuolue. Ainoa muu puolue, joka sai edustajia läpi, on uusi demokraattinen puolue. 
Äänioikeus on kaikilla vähintään 18-vuotiailla Kanadan kansalaisilla, jotka asuvat Albertassa.
Anni Taimen

Anni Taimen (engl. Abby Hatcher) on kanadalainen lastenohjelma, jonka ensiesitys oli vuonna 2019.
Lähtökohta.
Sarja seuraa älykästä ja energistä seitsemänvuotias tyttö nimeltä Abby Hatcher ja hänen uusia ystäviä, Fuzzlies. Fuzzlies ovat olentoja, jotka asuvat hänen perheensä hotellissa. Yhdessä parhaan Fuzzly-ystävänsä Bozzlyn kanssa Abby menee villeihin seikkailuihin korjatakseen Fuzzlyn epäonnistumiset ja auttaa heitä kaikin mahdollisin tavoin.
Tähtikoirahai

Tähtikoirahai ("Mustelus asterias") on koirahaiden (Triakidae) heimoon kuuluva lauhkeissa merivesissä elävä kalalaji. 
Koko ja ulkonäkö.
Tähtikoirahai voi maksimissaan kasvaa 140 senttimetrin mittaiseksi. Suurin julkaistu paino on 4,8 kilogrammaa. Sen ruumis on muodoltaan hoikka ja pitkänomainen. Tähtikoirahain pääväritys vaihtelee vaalean harmaasta sinertävään ja ruskean harmaaseen ja siinä on myös selkäpuolella tähteä muistuttavia pilkkuja. Selkäevät ovat kumpikin kolmion muotoisia, ja niistä takimmaisempi on vähän pienempi. Selkäevien takaosan alareunassa on pieni piikkinen uloke. Pyrstön ylempi haara on alempaa kehittyneempi. Silmät ovat pitkät ja sijaitsevat pään yläosassa aivan päälaen tuntumassa. Kovien eliöiden murskamiseen soveltuvat hampaat sijaitsevat 56–106 rivissä. Kalan suupielet yltävät sen silmän taakse. Harmaakoirahaista ("Galeorhinus galeus") se eroaa sitä tylpemmän kuononsa ja suhteellisesti isomman selkäevänsä verran.
Levinneisyys ja elinympäristö.
Tähtikoirahain levinneisyys ulottuu Britteinsaarilta etelään aina Kanariansaarille, Välimerelle ja Mauritaniaan asti. Ruotsin ja Norjan läntisillä rannikoilla sitä havaitaan harvoin, mutta silti melko säännöllisesti. Sen elinympäristöjä ovat rannikon läheiset hiekka-, lieju- ja sorapohjaiset matalat vedet, ja se elääkin yleensä alle 70 metrin syvyydessä vedenpinnasta.
Ravinto ja elintavat.
Tähtikoirahain ravinnosta 97–98 prosenttia muodostavat äyriäiset kuten hummerit. Se syö jossakin määrin myös nilviäisiä, kuten simpukoita. Kaloja se ei syö juuri lainkaan. Koiras tulee sukukypsäksi 78–85 ja naaraat 85–90 senttimetrin mittaisena, milloin ne ovat 2–3 vuoden iässä. Ne kutevat kesäisin ja saavat kerralla 7–15 poikasta, jotka syntyvät noin 30 senttimetrin mittaisina. Tämä lukumäärä kasvaa naaraskalan kasvun mukana. Ne tekevät poikasia kahden vuoden välein. Koiraat elävät enintään 13 ja naaraat 18 vuotta.
Hương Thanh

Hương Thanh (s. 1959 Hồ Chí Minhin kaupunki) on vietnamilainen laulaja.
Hương syntyi perinnemuusikkojen sukuun. Hänen isänsä Hữu Phước oli tunnettu cải lương -kansanoopperan laulaja, ja myös hänen siskonsa Hương Lan on laulaja. Hương aloitti musiikilliset opintonsa 10-vuotiaana ja esiintyi ensimmäisen kerran lavalla 16-vuotiaana. Hän muutti Pariisiin vuonna 1977 ja esiintyi cải lương -taiteilijana eri Euroopan maihin. Vuonna 1995 Hương tapasi Nguyên Lên, joka tutustutti hänet jazziin. Sittemmin Hương on esiintynyt sekä suurten jazzorkesterien kanssa että yhden muusikon tai pienen yhtyeen säestämänä. Vuonna 1996 hän lauloi Nguyên Lên levyllä "Tales from Viêt-nam", joka palkittiin muiden muassa Diapason d'Orilla ja "Le Monde de la musiquen" CHOC-tunnustuksella. Hänen ensimmäinen sooloalbuminsa oli "Moon and Wind" (1999), ja neljäs albumi "Fragile Beauty" (2007) oli siihen mennessä artistin kaupallisesti menestynein. Vuonna 2007 Huong sai ensimmäisenä vietnamilaisartistina France Musiquen maailmanmusiikkipalkinnon.
Hươngin yhteistyökumppaneihin ovat Nguyên Lên ohella kuuluneet muiden muassa sisko Hương Lan, Paolo Fresu, Tino di Geraldo, Renaud Garcia-Fons, Étienne M'Bappé, Richard Bona, Paul McCandless, Dhafer Youssef, Ballaké Sissoko, Jason Carter ja Franck Tortiller. Camkytiwa-kvartetissa Hương toimi yhdessä Fumie Hiharan, Yan Lin ja E'Joung-jun kanssa. Kvartetilta ilmestyi albumi "Camkytiwa "Les Fleurs du Levant"" (2013). Hương on pitkään tehnyt esiintymisiä Guimet-museossa.
141 Lumen

141 Lumen on pikkuplaneetta, jonka löysivät Paul Henry ja Prosper Henry 22. syyskuuta 1990.
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on ja sen pyörähdysaika akselin ympäri on . Asteroidin spektrityypi on CPF-luokkaa (Tholenin luokitus) tai Ch-luokkaa (SMASSII).
Asteroidin albedo on ja sen eksentrisyys on . ja massa .
Asteroidi on saanut nimensä ranskalaisen tähtitieteilijä Camille Flammarionin teoksesta.
Philippe Néricault Destouches

Philippe Néricault Destouches (1680−1754) oli ranskalainen huvinäytelmänkirjoittaja. Hän muutti myöhemmin Englantiin ja sai vaikutteita englantilaisesta komediasta.
Destouchesin ensi näytelmiä ovat "L’Ingrat" (1712), "L'Irrésolu" (1713), "Le Médisant" (1715), joissa hän oli pannut "karaktäärin" koomisen toiminnan liikevoimaksi. Hän muutti 1716 Englantiin. Se moralistinen luonne, joka 1700-luvun alusta oli ominainen englantilaiselle huvinäytelmälle, vaikutti myös Destouchesiin. Hänen seuraavat näytelmänsä ovat "Le Philosophe marié" (1727), "Les Philosophes amoureux" (1730), "Le Glorieux" (1732), "Le Tambour nocturne" (1736) sekä eri henkilökuvaukset. Päätehtävänään Destouches pitää "hyveen saarnaamista hyvettä ja paheen saattamista vihatuksi". Hänen näytelmiensä lopussa seuraa siten moraaliopetus, kuten sen ajan englantilaisissa näytelmissä oli tapana. Hänen kootut teoksensa on julkaistu Amsterdamissa (1755−1759 ja Pariisissa 1822.
Ludvig Londén

Ludvig Londén (8. toukokuuta 1843 Ruokolahti – 7. toukokuuta 1909 Nauheim, Saksan keisarikunta) oli Venäjän keisarillisessa armeijassa palvellut suomalainen kenraalimajuri.
Ludvig Londénin vanhemmat olivat lääninrovasti Carl Fredrik Londén ja Katarina Kristina Stenius ja puoliso vuodesta 1869 Elisabeth Feodorovna Jagodkina. Heidän pojastaan Georg Londénista tuli kenraalimajuri Suomen armeijassa. Ludvig Londén tuli oppilaaksi Haminan kadettikouluun 1854 ja määrättiin sieltä 1863 valmistuttuaan aliluutnanttina palvelukseen Käkisalmen, H.M. Itävallan Keisari Franz I:n krenatöörirykmenttiin, jossa hän osallistui Tammikuun kansannousun kukistamiseen 1863–1864. Hänet siirrettiin 1866 vänrikkinä Henkivartioväen krenatöörirykmenttiin Pietariin ja seuraavana vuonna luutnanttina 8. Turkestanin linjapataljoonaan. Londén ylennettiin alikapteeniksi 1871 ja siirrettiin 1872 palvelukseen 17. tarkk’ampujapataljoonaan Kaukasiaan. Hän osallistui 1873–1876 sotatoimiin vuoristoheimoja vastaan Turkestanissa, ylennettiin kapteeniksi 1875 ja siirrettiin 15. Turkestanin linjapataljoonaan 1876.
Turkestanista palattuaan Londén määrättiin palvelukseen vuonna 1881 perustettuihin suomalaisiin joukko-osastoihin. Hän toimi 1881–1882 kouluttajana sekä 4. Oulun tarkk’ampujapataljoonassa että 5. Kuopion tarkk’ampujapataljoonassa. Majuriksi Londén ylennettiin 1883 ja everstiluutnantiksi 1884. Vuonna 1885 hänet siirrettiin komppanianpäälliköksi 8. Viipurin tarkk’ampujapataljoonaan, jonka komentajaksi hän tuli everstiksi ylennettynä vuonna 1895. Londén sai eron tehtävästä ja samalla sotapalveluksesta kenraalimajurina vuonna 1897. Reservissä hän toimi Hämeen läänin sotakomissaarina 1897–1902 ja Rajamäen tehtaiden tarkastajana 1903–1907.
Marc Schneider

Marc Schneider (s. 28. huhtikuuta 1973) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Neljä vuotta myöhemmin Sydneyn olympialaisissa hän sijoittui samassa luokassa kuudenneksi.
Edgar Johan Mikael Lowenetzkij

Edgar Johan Mikael Lowenetzkij (26. elokuuta 1835 Jomala Ahvenanmaa – 6. lokakuuta 1899 Helsinki) oli Venäjän keisarillisessa armeijassa palvellut suomalainen kenraalimajuri.
Lowenetzkij’n vanhemmat olivat Josef Lowenetzskij ja Wilhelmina Maria Ledberg ja puoliso vuodesta 1837 Johanna Charlotta Ulrica Blomström. Lowenetzskij valmistui upseeriksi Pietarissa Krimin sodan alussa. Hänet ylennettiin sodan aikana 1854 vänrikiksi 1855 aliluutnantiksi. Sotaan Lowenetzskij osallistui Pietarin rannikkoalueen puolustustehtävissä. Hänet ylennettiin luutnantiksi 1862, alikapteeniksi 1863, kapteeniksi 1867, majuriksi 1874 ja everstiluutnantiksi 1878. Vuonna 1866 hänet nimitettiin everstiksi ylennettynä 65. reservijalkaväkipataljoonan komentajaksi. Se oli vuodesta 1891 nimeltään 173. Varsovan reservijalkaväkirykmentti, jonka komentajana Lowenetzskij jatkoi. Kenraalimajuriksi hänet ylennettiin helmikuussa 1892, jolloin hän myös sai eron sotapalveluksesta.
Deutsch (täsmennyssivu)

Deutsch tarkoittaa saksan kieltä tai saksalaista mutta on myös sukunimi:
Jeff Pfaendtner

Jeff Pfaendtner (s. 28. helmikuuta 1967) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa hopeaa Milanossa 1988. Kevyessä pariaironelosessa hän sijoittui neljänneksi Montrealin MM-kilpailuissa 1992.
David Collins

David Collins (s. 12. lokakuuta 1969) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa pronssia Wienissä 1991.
William Carlucci

William Carlucci (s. 3. kesäkuuta 1967) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa hopeaa Kölnissä 1998.
Rovaniemi (sanomalehti)

Rovaniemi oli Rovaniemellä vuosina 1921–1955 ilmestynyt sanomalehti.
"Rovaniemen" perustaja oli Kemistä "Perä-Pohjolaisen" kirjapainon ostanut liikemies E. A. Tuisku. Maalaisliittolaisen "Lapin Kansan" ilmestyttyä markkinoille vuonna 1928 lehdestä tuli jyrkän oikeistolainen. Omistajaksi tullut Pietari Autti myi sen vuonna 1930 kokoomuslaisille.
Rovaniemen hävityksen jälkeen vuonna 1944 lehti siirtyi ensin Kokkolaan ja ilmestyi vuosina 1945–1946 Kemissä "Pohjois-Pohjan" rinnakkaispainoksena. "Rovaniemi" hävisi kilpailun "Lapin Kansalle" jo 1940-luvulla. Vuonna 1955 se ”yhdistettiin” "Pohjois-Pohjan" seuraajaan "Pohjois-Suomeen", joka lakkasi vuonna 1957.
Lehti ilmestyi vuosina 1922–1940 ja 1944–1946 kolmesti ja vuosina 1940–1944 ja 1946–1955 kuudesti viikossa. Sen levikki oli jatkosodan vuosina yli 7 000 kappaletta, mutta laski sen jälkeen muutamaan tuhtanteen. Päätoimittajina työskentelivät Karl Petrus Mannelin (Ainamo, 1922–1923), Hjalmar Räisänen (1923–1924), Lauri Kaijalainen (1924–1927 ja 1940–1945), Erkki Ilmari-Lehtonen (1927–1928), Pietari Autti (1928–1931), Arvo Alanne (1931–1932), Ale Rivinoja (1932–1935), Erkki Tervo (1935–1939), Matti Pekkala (1946–1948 ja vastaava toimittaja 1954–1955), Viljo Vierimaa (1949–1950), Matti Suontila (1950–1952), Antti Laakso (1952–1954) ja Walter Jokinen (1954–1955).
Antonio Gonçalves Dias

Antonio Gonçalves Dias (Diaz) (1823−1862) oli brasilialainen runoilija, historioitsija ja diplomaatti. Hän muutti nuorena Portugaliin, missä hän opiskeli filosofiaa ja lakitiedettä. Hän palasi Brasiliaan Rio de Janeiroon historian professoriksi.
Dias palveli vuodesta 1851 ulkoministeristössä, oleskeli Euroopassa 1855−1858, osallistui Cearán tieteelliseen tutkimiseen, sai rintataudin, johon kuoli 1862.
Diasin runoilijamaineen perustivat jo hänen esikoisrunonsa "Primeiros cantos" (1846), joiden omintakeinen ja kotoinen luonne antoi melkoisesti vauhtia nuorelle brasilialaiselle kirjalliselle liikkeelle. Hänen muita teoksiaan ovat "Segundos cantos" (1848), "Ultimos cantos" (1850), draamat "Leonor de Mendonça" (1847), "Boabdil", "Beatrice Cenci" ja "Patkul" sekä keskeneräinen intiaanieepos "Os Tymbiras". Kootut teoksensa Dias julkaisi 1857 itse ollessaan Saksassa. Hänen kuoltuaan ilmestyivät jälkeenjääneet teokset 1866.
Helvi Vasaran suomentama "Maanpakolaisen laulu" on julkaistu antologiassa "Espanjan ja Portugalin kirjallisuuden kultainen kirja" (WSOY 1954).
Hjalmar Lundeqvist

Hjalmar Lundeqvist (20. joulukuuta 1842 – ?) oli Venäjän keisarillisessa armeijassa palvellut suomalainen kenraalimajuri.
Hjalmar Lundeqvistin isä oli Fredrik Theodor Lundeqvist. Hjalmar Lundeqvistin sotilaskoulutuksen ja -uran alkuvaiheista ei ole tietoa, mutta vänrikiksi hänet tiedetään ylennetyn vuonna 1861, minkä jälkeen hän osallistui tammikuun kansannousun kukistamiseen 1862–1864. Lundeqvist ylennettiin aliluutnantiksi 1864 ja luutnantiksi 1866. Hän suoritti 1868–1871 Nikolain yleisesikunta-akatemian kurssin, jonka aikana vuonna 1868 hän yleni alikapteeniksi. Kapteeniksi Lundeqvist ylennettiin kurssin suorittamisen jälkeen 1871 ja everstiluutnantiksi 1874. Hän oli Turkin sodassa jalkaväkipataljoonan komentaja 1877–1878, mutta erosi sodan jälkeen kesällä 1879 palveluksesta. Reservissä hänet ylennettiin everstiksi 1880 ja pysytettiin yleisesikunnan upseeriluetteloissa. Lundeqvist palasi palvelukseen toukokuussa 1884 ja lokakuussa hänet määrättiin yleisesikuntaupseeriksi Kasanin sotilaspiirin esikuntaan. Vuonna 1889 hänet siirrettiin 12. ratsuväkidivisioonan esikuntapäälliköksi ja vuonna 1891 33. Jeletsin jalkaväkirykmentin komentajaksi Orjolin kuvernementtiin. Kenraalimajuriksi Lundeqvist yleni toukokuussa 1896, marraskuussa hänet siirrettiin Irkutskin sotilaspiirin esikuntapäällikön apulaiseksi ja sieltä 1898 Omskin paikallisprikaatin komentajaksi. Tästä tehtävästä ja sotapalveluksesta Lundeqvist sai eron huhtikuussa 1905.
Pohjanvalottaja

Pohjanvalottaja ("Benthosema glaciale") tai pohjanvalokala on valottajien (Myctophidae) heimoon kuuluva syvissä merivesissä elävä kalalaji.
Koko ja ulkonäkö.
Pohjanvalottajaa voi maksimissaan kasvaa 10,3 senttimetrin mittaiseksi. Sen ruumis on pitkänomainen ja sivusuunnassa hyvin litteä. Sen pää ja silmät ovat suuret suhteessa ruumiiseen. Sen kyljet ovat hopean väriset ja selkä ruskea. Evät ovat värittömiä ja niiden kaikkien ruodot rasvaevää lukuun ottamatta ovat pehmeitä. Suomut ovat suuria. Koiraan pyrstön yläpuolella on pieniä valoelimiä, jotka naaraalla ovat pyrstön alapuolella.
Levinneisyys ja elinympäristö.
Pohjanvalottajaa tavataan Atlantin valtameressä ja Välimeressä. Eteläisellä Atlantin valtamerellä sen levinneisyys rajoittuu etelässä Guineaan ja Pohjois-Carolinaan, pohjoisessa Karanmeren Novaja Zemljan itäpuolelle ja lännessä Baffininlahteen ja Grönlantiin. Laji elää yleensä 150–500 metrin syvyydessä vedenpinnasta, mutta sitä on löydetty jopa 1 400 metrin syvyydessä asti. Nuoret yksilöt elävät aikuisia matalammalla. Pääasiassa pohjanvalottajaa tavataan aavalla merellä, mutta sitä on kuitenkin havaittu toisinaan rannikoiden lähellä.
Ravinto ja elintavat.
Pohjanvalottajan ravintoa on yksinomaan vapaassa vedessä elävä eläinplankton. Ne syövät aktiivisimmin illalla. Sukukypsäksi laji tulee 4–5 senttimetrin mittaisena, milloin se on 2–3 vuoden ikäinen. Kutu tapahtuu Norjan lähistöllä kesä-heinäkuussa, vaikkakin etelämpänä se voi lisääntyä ympäri vuoden. Yksittäinen naaras tuottaa 200–1 000 mätimunaa, ja ne ovat halkaisijaltaan 0,8 millimetrin mittaisia. Lajin valoelinten välähdysten tarkoitus on kiinnittää petojen huomio kalan pyrstöön, jolloin pohjanvalottajan on helpompaa paeta. Suurin lajilla tavattu elinikä on kahdeksan vuotta. Pohjoisissa vesissä, kuten Norjassa elävät yksilöt elävät keskimäärin vanhimmaksi.
Verzasca

Verzasca on joki Etelä-Sveitsissä. Sen pituus on 34 kilometriä.
Joen kulku.
Verzasca saa alkunsa Lepontinen Alpeilta, Pizzo Barone -vuoren (2 864 m) eteläpuolelta sekä Faidon lounaispuolelta noin 2 200 metrin korkeudessa. Joki laskee Maggiorejärveen Tenero-Contran ja Locarnon rajalla järven pohjoispäässä. Verzascan sivujokia ovat Agro, Osura ja Efra Redòrta.
Verzasca virtaa Ticinon kantonin alueella. Merkittävimmät paikkakunnat joen varrella ovat Tenero-Contra ja Gordola. Joki on antanut nimen muun muassa kunnalle (Verzasca) ja laaksolle (Valle Verzasca).
Vesivoima.
Verzascassa on kaksi vesivoimalaa: Tenoron 4 megawatin jokivoimala ja Gordolan 105 megawatin allasvoimalaitos.
Virtaama.
Verzascan virtaama vaihtelee vuosien 1990-2010 tietojen perusteella paljon: joen vuotuinen keskivirtaama keskijuoksulla Lavertezzon Campiòissa on ollut 10 m³/s. Suurin keskivirtaama oli vuonna 1993 (15 m³/s) ja pienin keskivirtaama vuonna 2005 (4 m³/s). Lyhyemmän jakson vaihtelu on paljon isompaa: suurin vuorokausikeskivirtaama on mitattu vuoden 1992 syyskuussa (713 m³/s) sekä pienin vuoden 2006 tammikuussa (0,7 m³/s).
Thomas Price (soutaja)

Thomas Steele ”Tom” Price (s. 28. toukokuuta 1933 Long Branch, New Jersey) on yhdysvaltalainen kilpauransa päättänyt soutaja ja olympiavoittaja.
Price voitti perämiehettömässä kaksikossa olympiakultaa Helsingissä 1952 parinaan Charles Logg.
Charles Logg

Charles Paul ”Charlie” Logg jr. (s. 24. helmikuuta 1931 Princeton, New Jersey) on yhdysvaltalainen kilpauransa päättänyt soutaja ja olympiavoittaja.
Logg voitti perämiehettömässä kaksikossa olympiakultaa Helsingissä 1952 parinaan Thomas Price.
Pieksämäen Lehti

Pieksämäen Lehti (vuosina 1953–1958 "Pieksämäen Sanomat") on Pieksämäellä ilmestyvä paikallislehti.
Sisämaan kirjapainon faktori Unto Niemi perusti "Pieksämäen Sanomat" sen jälkeen kun paikkakunnalla ilmestynyt "Pieksämäen Seudun Sanomat" oli lopetettu vuoden 1953 alussa. Lehti painettiin Jyväskylässä ja sen levikkialueen muodostivat Pieksämäki, Pieksämäen maalaiskunta, Jäppilä ja Virtasalmi.
Toimittaja Ahti Seppä perusti vuonna 1956 Pieksämäen Kunnallislehtien Kirjapaino Oy:n ja hankki sille "Pieksämäen Sanomien" julkaisuoikeudet. Nimi muutettiin vuonna 1958 "Pieksämäen Lehdeksi" ja levikkialueeseen liitettiin Haukivuori. Kunnallislehtien Kirjapainosta kehittyi monien paikallis- ja järjestölehtien painopaikka. Yhtiön oma kustannustoiminta laajeni useille paikkakunnille.
Kunnallislehtien Kirjapaino hankki vuonna 1965 paikallislehtien painamiseen soveltuvan offsetrotaation toisena kirjapainona Suomessa. Kirjapainon ohella kehitettiin "Pieksämäen Lehden" sisältöä, ja sen levikki ja ilmestymistiheys kasvoivat ohi tavallisten paikallislehtien. Lehden omistus säilyi pitkään Sepän perillisten muodostaman Lehtisepät-yhtiön käsissä.
"Savon Sanomat" osti Lehtisepät Oy:n vuonna 1997. Nykyään kirjapainoyhtiö ja "Pieksämäen Lehti" ovat osa Keskisuomalainen-konsernia.
Lehti ilmestyi vuosina 1953 ja 1956–1959 kerran, vuosina 1954–1956 ja 1959–1961 kahdesti, vuosina 1961–1969 kolmesti, vuosina 1969–1979 neljästi ja vuodesta 1979 lähtien viidesti viikossa. Vuodesta 1999 lähtien se on ilmestynyt kolme kertaa viikossa maanantaisin, torstaisin ja lauantaisin. Levikki ylitti 8 000 kappaleen rajan vuonna 1983 ja oli 5 104 vuonna 2017. Ilmaisjakelut käsittävät noin 11 000 taloutta.
Päätoimittajina ovat työskennelleet Unto Niemi (1953–1956), Ahti Seppä (1956–1968 ja 1971–1972), Pekka Seppä (1968–1971), Ilkka Seppä (1972–1997), Kauko Hirvonen (1997–1997) ja Sinikka Hakkarainen (1999–2018). Vuodesta 2018 lähtien päätoimittajana on Kari-Pekka Issakainen.
It's About Us

It's About Us on yhdysvaltalaisen popduon Alexin &amp; Sierran debyyttialbumi, joka julkaistiin 7. lokakuuta 2014.
Zia Mohiuddin Dagar

Zia Mohiuddin Dagar (1929 Udaipur, Rajasthan – 1990) oli intialainen rudra vinan soittaja.
Dagar syntyi dhrupadperinnettä vaalineeseen muusikkosukuun. Hänen isänsä Ziauddin Dagar toimi hovimuusikkona Udaipurissa. Hänen isoisänsä oli Zakiruddin Khan. Hän kuului "Dagar gharanan" eli Dagarien koulukunnan yhdeksänteentoista sukupolveen. Hänen veljensä oli Zia Fariduddin Dagar, ja Moinuddin sekä Aminuddin Dagar olivat hänen serkkujaan. Zia Mohiuddin Dagar sai opetusta isältään. Vuonna 1968 hän teki ensimmäisen levytyksensä itse suunnittelemallaan rudra vinalla. Sen rakentamista ennen hän oli toiminut sitaristina.
Dagar teki yhteistyötä muiden muassa Zia Fariduddin Dagarin, Aminuddin Dagarin ja Taranath Raon kanssa. Suurilta osin hänen ansiotaan oli rudra vinan elvyttäminen solistisena konserttisoittimena. Zia Mohiuddin Dagarin oppilaiden joukossa oli hänen poikansa Bahauddin Dagar. Hänellä oli myös ulkomaalaisia oppilaita.
Pieksämäen Sanomat

Pieksämäen Sanomat oli vuosina 1925–1951 ilmestynyt Pieksämäen ensimmäinen paikallislehti.
Faktori Eemeli Mäki perusti vuonna 1925 Pieksämäelle kirjapainon ja alkoi julkaista "Pieksämäen Sanomat" -nimistä paikallislehteä. Vuonna 1930 sen kilpailijaksi perustettiin oikeistolainen "Pieksämäki"-lehti. Lehdet yhdistettiin vuonna 1947 siten, että Mäki myi lehtensä "Pieksämäen" taustapiirin perustamalle uudelle yhtiölle. Talousvaikeuksista kärsinyt "Pieksämäen Sanomat" myytiin vuonna 1951 kuopiolaiselle "Savo"-lehdelle. Paikallislehti lopetettiin ja sen tilaajat yritettiin houkutella "Savon" lukijoiksi.
"Pieksämäen Sanomat" ilmestyi vuosina 1925–1947 kerran, vuosina 1948–1949 kahdesti ja vuosina 1950–1951 kolmesti viikossa. Sen levikki oli 1940-luvulla noin 2 500 kappaletta. Päätoimittajina työskentelivät Toimi Ronkainen (1925–1927), Eemeli Mäki (1927–1932), Elina Mäki (1932–1947), Visa Mäki (1947), Walter Jokinen (1947–1948), Heikki Honkalinna (1948–1949), Usko Santavuori (1949–1950), Esko Puranen (1950), Heimo J. Kivioja (1950) ja Eino A. Jäppinen (1950–1951).
Henry Williams Baker

Henry Williams Baker (27. toukokuuta 1821 – 12. helmikuuta 1877) oli englantilainen anglikaaninen pappi ja virsirunoilija.
Baker sai koulutuksensa Trinity Collegessa, Cambridgessä ja hänet vihittiin papiksi 1844. Vuonna 1851 hänet nimitettiin apulaispapiksi Monklandiin 1851, missä hän toimi kuolemaansa saakka. Hän peri baronetin arvon isänsä kuoleman jälkeen 1859.
Vuosina 1860–1877 hän oli Anglikaanisen kirkon keskeisen laulukirjan "Hymns An­cient and Mo­dern" uudistuskomitean puheenjohtajana. Siten hän on vaikuttanut merkittävästi anglikaanisen yhteisön ja muidenkin kirkkojen virsilauluun. 
Hän kirjoitti itsekin virsiä, joista yksi on suomeksi Ruotsin kirkon virsikirjassa, virsi 638 "On koti kaiken surun tuolla puolen" ("There is a blessed home beyond this land of woe", 1861). Virren suomenkielinen teksti on Niilo Rauhalan käännös vuodelta 1995, Britt G. Hallqvistin 1977 tekemän ruotsinkielisen tekstin mukaan.
Lakko (täsmennyssivu)

Lakko voi tarkoittaa ainakin seuraavia:
Qinin kuningas Zhuangxiang

Qinin kuningas Zhuangxiang (perinteinen: 秦莊襄王 yksinkertaistettu 秦庄襄王) (281–247 eaa) oli Taistelevien läänitysvaltioiden aikakaudella 300-luvulla eaa. Qin-valtion hallitsija noin kolmen vuoden ajan.
Myös hänen isänsä Xiaowen oli Qinin kuningas, ja hänen äitinsä oli kuningatar Dowager Xia. Zhuangxiangia seurasi kuninkaana hänen poikansa Shi Huang.
Qinin kuningas Xiaowen

Qinin kuningas Xiaowen (kiinan kirjaimet: 秦孝文王) tai Lord Anguo (303–251 eaa) oli Qin-valtion hallitsija lyhyen valtakauden aikana, vähemmän kuin yhden vuoden. 
Xiaowenin hallitusaika jäi mahdollisesti lyhyeksi, koska hän oli sen alkaessa niin vanha (hänen isänsä hallitsi 50 vuotta). Seuraajakuningas oli Zhuangxiang. 
Hänen isoisänsä Shi Huang ja isänsä Zhaoxiang olivat myös kuninkaina. Äiti oli leskikuningatar Tang.
Tanba

Tanba () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa Seton sisämereen virtaavan Kakojoen ja Japaninmereen virtaavan Yurajoen sivujoen Takedan yläjuoksulla. Kaupungin alue kuuluu Chūgokuvuoristoon, ja siellä kohoaa useita 800–900 metriä korkeita vuoria. Pohjoisessa se rajautuu Kioton prefektuuriin. Tanbassa on 63 854 asukasta (helmikuussa 2020) ja sen pinta-ala on 493,21 neliökilometriä.
Tanba on kaupunkina suhteellisen nuori: se perustettiin vuonna 2004 liittämällä yhteen kuusi Hikamin piirikunnan maaseutukaupunkia, Aogaki, Hikami, Ichijima, Kaibara, Kasuga ja Sannan. Samalla Hikamin piirikunta lakkautettiin. Kaupungin muodostavista paikkakunnista Aogakin alueella sijaitseva Saji kehittyi historiallisesti Kiotoon johtavan tiereitin varren postiasemana ("shukuba"), eteläosan Kaibara vuorostaan oman daimiokuntansa hallinnollisena keskuksena ("jin’ya"). Sen perusti Oda Nobukane 1500-luvun lopulla. Merkittäviä elinkeinoja ovat nykyisin metsätalous, riisin, vihannesten, hedelmien ja koristekukkien viljely sekä karjankasvatus. Tunnettuja maataloustuotteita ovat esimerkiksi Tanban kastanjat, azukipavut ja mustat soijapavut; perinteinen käsityöteollisuuden tuote on "Tanba-nuno"-kangas, joka värjätään kasvivärein. Kaupunkiin on sijoittunut myös onkivapojen valmistusta ja erityyppistä teollisuutta.
Tanban rakennettuun kulttuuriperintöön kuuluvat muun muassa Kaibaran daimiokunnan hallintorakennuksen jäänteet ja Kaibara Hachiman-jinjan šintolainen pyhäkkö. Kaupungin itäosassa kohoava Myōkenvuori ympäristöineen kuuluu prefektuurin luonnonpuistoon. Se on shugendōn pyhä vuori, jota kutsutaan myös ”Tanban Hieiksi”. Tanbaa palvelevat JR Nishi-Nihonin Fukuchiyama-linja ja Kakogawa-linja.
Cinderellan diskografia

Cinderella on yhdysvaltalainen glam metal -yhtye, joka perustettiin vuonna 1982. Cinderellan laulajakitaristi Tom Keifer perusti yhtyeen hyvän ystävänsä Eric Brittinghamin kanssa. Cinderellan albumeita on myyty maailmanlaajuisesti yli 15 miljoonaa kappaletta.
Luettelo Suomen virallisen albumilistan ykkösistä vuonna 2020

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2020.
From the Underground and Below

From the Underground and Below on thrash metal -yhtye Overkillin studioalbumi, joka julkaistiin 30. syyskuuta 1997.
Pieksämäki (lehti)

Pieksämäki oli Pieksämäellä vuosina 1930–1947 ilmestynyt paikallislehti.
Lapuanliikkeen kannattajat perustivat "Pieksämäen" paikkakunnan vanhemman paikallislehden "Pieksämäen Sanomien" kilpailijaksi. Sen taustaryhmään kuuluivat rovasti Kaarlo Salovaara, varatuomari Aarne Morja, tilanomistaja J. H. Roschier ja maisteri Valter Harlin. Vuosina 1933–1935 lehti oli käytännössä Isänmaallisen kansanliikkeen äänenkannattaja, mutta läheni sittemmin Kokoomusta. "Pieksämäen" omistajat ostivat vuonna 1947 "Pieksämäen Sanomat" ja jatkoivat sen julkaisemista lopettaen oman lehtensä.
Kerran viikossa ilmestyneen "Pieksämäen" levikki oli 1940-luvulla noin 2 000 kappaletta. Sen päätoimittajina työskentelivät Armas Leppänen (1931), Jaakko S. Holstila (1931–1935), Antti Hänninen (1935), Eino A. Jäppinen (1935–1940), Valdemar Hakama (1940–1946) ja Walter Jokinen (1946–1947).
Pieksämäen Seudun Sanomat

Pieksämäen Seudun Sanomat oli Pieksämäellä vuosina 1951–1953 ilmestynyt paikallislehti.
Kun kuopiolainen "Savo" vuonna 1951 osti "Pieksämäen Sanomat" ja lopetti sen, paikakunnan ainoaksi lehdeksi jäi Sortavalasta siirtynyt kuusipäiväinen "Laatokka". Sitä julkaissut Sisämaan Kirjapaino perusti Pieksämäen ja sen lähtikuntien paikallislehdeksi "Pieksämäen Seudun Sanomat". "Laatokan" lakattua ei kirjapainoyhtiökään pysynyt kauan pystyssä, ja paikallislehden ilmestyminen lakkasi jo parin vuoden kuluttua.
Kolmesti viikossa ilmestyneen lehden levikki oli 3 500 kappaletta vuonna 1952. Sen päätoimittajina työskentelivät Jaakko Härmänsuo (1951), Esko Puranen (1951–1952) ja Topi Laaksonen (1952–1953).
Necroshine

Necroshine on thrash metal -yhtye Overkillin studioalbumi, joka julkaistiin 23. helmikuuta 1999.
Tuukka Ritokoski

Tuukka Armas Herman ”Tuke-show” Ritokoski (s. 26. elokuuta 1993 Kerava) on suomalainen radiojuontaja. Hän on juontanut Radio Suomipopilla "Aamulypsy"-ohjelmaa yhdessä Jaajo Linnonmaan ja Anni Hautalan kanssa helmikuusta 2019 lähtien ja myöhemmin myös Janni Hussin kanssa. Vuoden 2023 alusta alkaen hän on juontanut ohjelmaa Hussin, Juuso Mäkilähteen ja Tinni Wikströmin kanssa.
Alun perin hän päätyi Nelonen Median Radioihin työharjoittelun kautta vuonna 2014. Hän aloitti "Aamulypsyn" kolmantena juontajana Juha Perälän poistuttua ohjelmasta. 
Koulutukseltaan Ritokoski on ylioppilas ja käynyt Laajasalon opiston urheilutoimittajalinjan. Hän alkoi opiskella syksyllä 2022 Helsingin yliopistossa luokanopettajaksi. 
Marraskuussa 2019 Ritokoski nähtiin Huuhkajien kansanjuhlan studioisäntänä yhdessä Marce Rendicin kanssa.
Guangde

Guangde () on piirikuntatason kaupunki Anhuin maakunnassa Kiinassa. Hallinnollisesti se kuuluu prefektuuritason kaupunki Xuanchengiin.
Kaupungin väkiluku oli 521 300 vuonna 2017. Vuoden 2010 lopussa väkiluku oli 510 000.
Kaupungin postinumero on 242200.
Guangden pinta-ala on 2 165 neliökilometriä.
Jeff Gorton

Jeff Gorton (s. 6. kesäkuuta 1968 Massachusetts) on yhdysvaltalainen jääkiekkovaikuttaja. Gorton aloitti työskentelyn NHL-seura Boston Bruinsin organisaatossa vuonna 1992. Hän toimi organisaation apulaistoimitusjohtajana seitsemän kauden ajan. Maaliskuusta 2006 heinäkuuhun 2006 Gorton toimi Bruinsin väliaikaisena toimitusjohtajana. Gortonin alaisuudessa vuoden 2006 varaustilaisuudessa Bruins varasi Phil Kesselin, Brad Marchandin ja Milan Lucicin. Hän lähetti Andrew Raycroftin Toronto Maple Leafsiin vaihdossa Tuukka Raskiin. Heinäkuussa 2006 Gorton teki vapaiden agenttien markkinoilla sopimuksen Zdeno Charan kanssa. Peter Chiarellin palkkauksen jälkeen Gorton jatkoi vanhassa tehtävässään apulaistoimitusjohtajana. Kesäkuussa 2007 Bruins vapautti Gortonin tehtävistään. New York Rangers palkkasi hänet ammatilaispelaajatarkkailijaksi heti tämän jälkeen. Heinäkuussa 2015 hänestä tuli Rangersin yhdestoista toimitusjohtaja Glen Satherin jälkeen. Neljä edeltävää kautta hän oli toiminut apulaistoimitusjohtajana. Gortonin Rangersiin hankkimia pelaajia ovat esimerkiksi Jacob Trouba ja Adam Fox Vuoden 2019 varaustilaisuudessa Rangers varasi Kaapo Kakon varaustilaisuuden toisena pelaajana. Heinäkuussa 2019 Gortonin johtama Rangers teki seitsemän vuoden sopimuksen vapaana agenttina olleen Artemi Panarinin kanssa. Toukokuussa 2021 Gorton sai potkut Rangersin toimitusjohtajan tehtävästä.
Step Out of Clé

Step Out of Clé on eteläkorealaisen Stray Kidsin ensimmäinen englanninkielinen julkaisu. Se julkaistiin digitaalisena 24. tammikuuta 2020. Julkaisu sisältää ”Double Knot” ja ”Levanter” singlejen englanninkieliset versiot.
Glory (potkunyrkkeily)

Glory on kansainvälinen potkunyrkkeilyorganisaatio. Glory perustettiin 2012 ja sen pääkonttori on Singaporessa.
Historia.
K-1 oli taloudellissa vaikeuksissa vuonna 2011, jolloin ranskalainen sijoittaja Pierre Andurand, Total Sports Asian toimitusjohtaja Marcus Luer ja Nectar Capitalin Scott Rudmann yrittivät ostaa K-1-brändin. K-1 myytiin kuitenkin toiselle taholle (Emcom Entertainment Inc.). Andurand ja muut sijoittajat päätyivät perustamaan uuden potkunyrkkeilyorganisaation, jonka nimeksi valittiin Glory.
Medianäkyvyys.
Glory ja SPIKE TV solmivat monivuotisen tv-sopimuksen 22. kesäkuuta 2013, sopimus kesti vuoden 2015 loppuun. Glory-tapahtumat televisioitiin ESPN-kanavilla Yhdysvalloissa 2016–2018.
SKZ2020

SKZ2020 on eteläkorealaisen Stray Kidsin ensimmäinen kokoelma-albumi sekä japaninkielinen julkaisu. Albumi julkaistiin 18. maaliskuuta 2020.
Cambrain kaksoishäät

Cambrain kaksoishäät huhtikuussa 1385 olivat Cambrain kaupungissa kahdeksan päivää kestänyt hääjuhlatapahtuma, jossa Baijerin herttuan Albrekt I:n tytär avioitui Burgundin herttuan Filip Rohkean pojan kanssa ja Filipin tytär Albrektin pojan kanssa. Hääparit olivat (suluissa ikä):
Häävieraita oli paikalla , heidän joukossaan Ranskan kuningas Kaarle VI, Itävallan kruununprinssi Albrekt, Baijerin Ludvig Parrakas sekä kronikoitsija Jean Froissart, joka kirjasi tapahtumia muistiin. Kaksoishäät merkitsivät Baijerin Wittelsbach- ja Burgundin Valois-sukujen liittoa, joka näkyi käytännössä muun muassa vuonna 1408, kun nämä suvut kukistivat Liègen asukkaiden kapinan Othéen taistelussa.
Coverkill

Coverkill on thrash metal -yhtye Overkillin cover-albumi, joka julkaistiin 26. lokakuuta 1999.
Aparan

Aparan (arm. Ապարան) on kaupunki Armeniassa Aragatsotnin maakunnassa. Se sijaitsee noin 50 kilometrin päässä Armenian pääkaupunki Jerevanista.
Bessiebelle

Bessiebelle on Australian Victoriassa sijaitseva kylä. Vuoden 2011 väkiluvunlaskennassa Bessiebellen väkiluku oli 176.
Chaohu

Chaohu () on piirikuntatason kaupunki Anhuin maakunnassa Kiinassa. Hallinnollisesti se kuuluu prefektuuritason kaupunki Hefeihin.
Chaohun väkiluku on 920 000 ja pinta-ala 2 046 neliökilometriä.
Chaohun pormestari on Zhang Sheng ja puolueen sihteeri on Hu Qisheng.
Qianshan

Qianshan () on piirikuntatason kaupunki prefektuuritason kaupunki Anqingissa Anhuin maakunnassa Kiinassa.
Qianshanin väkiluku on 580 000 vuoden 2010 lopussa ja pinta-ala 1 686 neliökilometriä.
Qianshanin postinumero on 246300.
Demantoidi

Demantoidi on granaattiryhmään kuuluvan andradiitin vihreä värimuunnos. Se on kemiallisesti kalsiumia ja rautaa sisältävä silikaattimineraali (Ca3Fe2(SiO4)3). Jalokiven vihreä väri tulee kromista, ja nimensä se on saanut timanttimaisesta kiillostansa. 
Demantoidi löydettiin vuonna 1851 Venäjältä Uralvuorilta. Niistä tuli suosittuja Venäjällä, ja erityisesti Carl Fabergé käytti niitä tsaareille tehdyissä koruissa ja muissa arvokkaissa esineissä. Monissa Tiffanyn koruissakin demantoideja oli 1900-luvun alussa, sillä yrityksen johtava gemmologi George Frederick Kunz oli ihastunut jalokiveen ja hankki kaikki löytämänsä. Venäläiset varat kulutettiin melko nopeasti loppuun, ja jalokiven suosiokin lopahti pian tämän jälkeen. Demantoidin saatavuus on heikkoa, ja sen pehmeys vaikuttaa sen suosioon. Demantoideja on löytetty Venäjän lisäksi Italiasta, Iranista ja Namibiasta.
Joseph Dickson

Joseph Dickson -nimisiä henkilöitä ovat muun muassa seuraavat:
Tongo

Tongo on kaupunki Ghanassa Upper East Ghanan alueella. Tongossa on myös Tongo Whistling Rocks eli paikka, jossa on erikoisia kiviä.
Tongcheng (Anhui)

Tongcheng () on piirikuntatason kaupunki prefektuuritason kaupunki Anqingissa Anhuin maakunnassa Kiinassa.
Tongchengin väkiluku oli 750 000 vuoden 2010 lopussa ja pinta-ala on 1 472 neliökilometriä.
Tongchengin postinumero on 231400.
Xintai

Xintai on kaupunki Kiinan Shandongissa. Vuonna 2010 Xintain asukasluku oli 1 315 942.
Xintain pinta-ala on 1 933 km2.
Brittiläisen Kolumbian parlamentti

Brittiläisen Kolumbian parlamentti (eng. "Legislative Assembly of British Columbia", ran. "Assemblée législative de la Colombie-Britannique") on provinssitason parlamentti Brittiläisessä Kolumbiassa. Se koostuu 87 jäsenestä, jotka valitaan neljän vuoden välein pidettävillä vaaleilla. 
Lainsäädäntötyötä tehdään kymmenessä komiteassa.
Nykyisessä muodossaan, provinssin parlamenttina, edustuslaitos aloitti vuonna 1871, kun Brittiläisestä Kolumbiasta tuli provinssi.
Viimeisimmät vaalit.
Viimeisimmät vaalit pidettiin 2017, jonka jälkeen suurimmaksi puolueeksi nousivat liberaalit. 
Mikään puolue ei kuitenkaan saanut yksinkertaista enemmistöä, minkä johdosta sekä liberaalit että NDP lähestyivät vihreitä hallituksen muodostamiseksi. Toukokuun lopussa vihreät ilmoittivat tukevansa NDP:n vähemmistöhallitusta.
Darryl Places tuli vaaleissa valituksi liberaalien listalta Abbotsford South -vaalipiiristä, mutta noustuaan puhemiehen rooliin, paikallisosasto erotti tämän. Places oli ainoa edustaja, joka oli ilmaissut halunsa puhemiehen paikkaa kohtaan, mutta liberaalit katsoivat tämän menevän puolueen tavoitteita vastaan.. 
Vihreiden entinen puheenjohtaja Andrew Weaver erosi puolueesta tammikuussa 2020. Syyksi hän antoi perheenjäsenensä terveysongelmat, joiden hoitamiseen itsenäisenä edustajana istuminen antaa hänen mukaansa paremmat mahdollisuudet..
Ningguo

Ningguo () on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Xuanchengiin.
Vuoden 2010 lopussa Ningguon väkiluku oli 390 000.
Postinumero on 242300.
Ningguon pinta-ala on 2 447 neliökilometriä.
Chibi (Hubei)

Chibi () on Kiinan piirikuntatason kaupunki Hubein maakunnassa. Hallinnollisesti se kuuluu prefektuuritason kaupunki Xianningiin. Kaupungin väkiluku oli vuoden 2010 väestönlaskututkimuksessa vajaat 500 000. Pinta-ala on 1 723 neliökilometriä.
Jieshou

Jieshou () on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Fuyangiin.
Vuoden 2010 lopussa Jieshoun väkiluku oli 780 000.
Postinumero on 236500.
Jieshoun pinta-ala on 667 neliökilometriä.
Roland Eriksson

Roland Eriksson (s. 1. maaliskuuta 1954) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti kaksi MM-hopeaa ja yhden MM-pronssin. Katowicen MM-kilpailuissa 1976 hän teki kahdeksan maalia ja sai seitsemän syöttöpistettä. Wienin MM-kilpailuissa 1977 hän teki seitsemän maalia ja sai viisi syöttöpistettä, ja viimeisessä ottelussa Neuvostoliittoa vastaan hän teki kolme maalia, minkä ansiosta Ruotsi voitti 3–1 ja Neuvostoliitto jäi pronssille Tšekkoslovakian ja Ruotsin taakse. Eriksson voitti alle 19-vuotiaiden Euroopan-mestaruuden vuonna 1972 sekä saavutti samassa ikäluokassa EM-hopeaa vuosina 1971 ja 1973.
Eriksson edusti kotimaassaan pääsarjatasolla IF Tunabrota, Leksands IF:ää, HV71:tä ja Västerås IK:ta. Hän voitti Leksandin joukkueessa Ruotsin-mestaruuden vuonna 1975. Hän pelasi Pohjois-Amerikassa kausina 1976-1979. NHL:ssä hän edusti Minnesota North Starsia ja Vancouver Canucksia sekä WHA:ssa Winnipeg Jetsiä, jossa hän voitti WHA:n mestaruuden vuonna 1979. Eriksson pelasi NHL:ssä kaikkiaan 193 runkosarjaottelua ja teki niissä 48 maalia ja sai 96 syöttöpistettä sekä pelasi pudotuspeleissä kaksi ottelua, joissa hän teki yhden maalin. WHA:ssa hän pelasi runkosarjassa 33 ottelua, joissa hän teki viisi maalia ja sai kymmenen syöttöpistettä, ja pudotuspeleissä kymmenen ottelua, joissa hän teki yhden maalin ja antoi neljä maalisyöttöä.
Tanba-Sasayama

Tanba-Sasayama () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba-Sasayamassa on 41 294 asukasta (helmikuussa 2020) ja sen pinta-ala on 377,59 neliökilometriä.
Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba-Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana ("shukuba"). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, "yamaimoa" ("Dioscorea japonica"), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin. 
Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō-onsenin kuuma lähde, joka liitetään "Heike no ochiudo" -legendaan. Tanba-Sasayama tunnetaan myös "dekansho-bushi"-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja.
Culex farakoensis

Culex farakoensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Hamon vuonna 1954. Sillä ei ole alalajeja.